
Σκοπός
Η διαδικασία περιγράφει τον τρόπο διαχείρισης αιτημάτων των φυσικών προσώπων για πρόσβαση του φυσικού προσώπου στα προσωπικά του δεδομένα, προκειμένου να διασφαλίζεται η έγκαιρη και αποτελεσματική ικανοποίηση του δικαιώματος τους.

Ανάλυση

[bookmark: _Hlk5875124]Φάση 1: 	Τα αιτήματα των φυσικών προσώπων προς το Πανεπιστήμιο λαμβάνονται αρχικά από τις Διευθύνσεις/ Τμήματα/ Δομές του Πανεπιστημίου και αφού λάβουν πρωτόκολλο, στη συνέχεια προωθούνται στον Υπεύθυνο Προστασίας Δεδομένων (DPO). Τα φυσικά πρόσωπα έχουν τη δυνατότητα υποβολής αιτημάτων σχετικά με τα δεδομένα προσωπικού χαρακτήρα που τους αφορούν, τα οποία επεξεργάζεται το Πανεπιστήμιο, είτε αυτοπροσώπως είτε μέσω αντιπροσώπου (άλλο φυσικό πρόσωπο με εξουσιοδότηση ή νομικό πρόσωπο, κ.λπ.). Η κατάθεση του αιτήματος γίνεται με φυσική παρουσία σε Διεύθυνση/ Τμήμα / Δομή του Πανεπιστημίου 
Για την υποβολή του αιτήματος χρησιμοποιείται το έντυπο «Αίτημα Διαχείρισης Προσωπικών Δεδομένων», το οποίο συμπληρώνεται απευθείας από το φυσικό πρόσωπο.
Ο λήπτης του αιτήματος πρέπει να πιστοποιήσει την ταυτότητα του φυσικού προσώπου με την καταγραφή στοιχείων ταυτοποίησης, όπως ο αριθμός δελτίου ταυτότητας ή ο αριθμός διαβατηρίου ή και στοιχεία/έγγραφα εξουσιοδότησης, όταν ο αιτών δεν αποτελεί το φυσικό πρόσωπο. 
Για κάθε αίτημα, θα πρέπει να είναι διαθέσιμες οι ακόλουθες πληροφορίες:
· Στοιχεία ταυτοποίησης (αριθμός δελτίου ταυτότητας ή ο αριθμός διαβατηρίου ή στοιχεία/έγγραφα εξουσιοδότησης κ.λπ.)
· [bookmark: _Hlk5876025]Τρόπος κατάθεσης αιτήματος (κατάθεση αιτήματος με φυσική παρουσία στο Πανεπιστήμιο)  
· Κατηγορία δικαιώματος (δικαίωμα πρόσβασης)
· Πρόσθετες λεπτομέρειες περιγραφής αιτήματος που θα βοηθήσουν στην κατανόηση του αιτήματος.
Το αίτημα προωθείται άμεσα στον Υπεύθυνο Προστασίας Δεδομένων προς αξιολόγηση και συμπλήρωση του εντύπου «Αίτημα Διαχείρισης Προσωπικών Δεδομένων».
[bookmark: _Hlk4584370][bookmark: _Hlk4582436]Σε περίπτωση που το αίτημα αφορά δεδομένα φυσικών προσώπων που υφίστανται επεξεργασία βάσει από κοινού υπευθυνότητας του Πανεπιστημίου με άλλο δημόσιο φορέα, ο Υπεύθυνος Προστασίας Δεδομένων του Πανεπιστημίου παρέχει τις σχετικές πληροφορίες για τον τρόπο διαχείρισης του αιτήματος στους αντίστοιχους από Κοινού Υπεύθυνους Επεξεργασίας και αποφασίζουν από κοινού για τη διαχείρισή του.
Κάθε χρόνο ο Υπεύθυνος Προστασίας Δεδομένων ενημερώνει το έντυπο «Μητρώο Αιτημάτων και Καταγγελιών», ώστε να καταγράφονται τα αιτήματα και η στατιστική ανάλυσή τους διακριτά ανά έτος. 
Φάση 2: 	Ο Υπεύθυνος Προστασίας Δεδομένων αξιολογεί:
· τη νομιμότητα του αιτήματος: κατά πόσον το αίτημα έχει υποβληθεί από το ίδιο το ενδιαφερόμενο φυσικό πρόσωπο ή νόμιμο εκπρόσωπό του ή ασκούντα τη γονική μέριμνα για ανηλίκους, αν το έντυπο «Αίτημα Διαχείρισης Προσωπικών Δεδομένων» έχει συμπληρωθεί πλήρως και ορθά και αν υπάρχουν συνυποβαλλόμενα επαρκή δικαιολογητικά για την ταυτοποίηση του φυσικού προσώπου.
· την εγκυρότητα του αιτήματος, δηλαδή κατά πόσον το Πανεπιστήμιο επεξεργάζεται δεδομένα προσωπικού χαρακτήρα για το συγκεκριμένο φυσικό πρόσωπο.
Σε περίπτωση που απαιτούνται διευκρινίσεις, ο Υπεύθυνος Προστασίας Δεδομένων ενημερώνει το φυσικό πρόσωπο άμεσα. Αν δεν λαμβάνονται οι απαιτητές διευκρινίσεις, τότε ο Υπεύθυνος Προστασίας Δεδομένων ενημερώνει το φυσικό πρόσωπο για τους λόγους που δεν μπορεί να ικανοποιηθεί το αίτημά του και ενημερώνει τα έντυπα «Αίτημα Διαχείρισης Προσωπικών Δεδομένων» και «Μητρώο Αιτημάτων και Καταγγελιών» για την απόρριψη του αιτήματος. 
Εάν το αίτημα είναι υπερβολικό (π.χ. έχει επαναλαμβανόμενο χαρακτήρα σε πολύ σύντομο και μη λογικό χρονικό διάστημα) ή προδήλως αβάσιμο (π.χ. δεν συμβαίνει η επεξεργασία που αναφέρει το φυσικό πρόσωπο), ο Υπεύθυνος Προστασίας Δεδομένων αξιολογεί το αίτημα και μπορεί να:
· προβεί σε επιβολή αντίτιμου για την ικανοποίηση του αιτήματος.
· αρνηθεί την ικανοποίηση του αιτήματος, ενημερώνοντας για τους λόγους μη ικανοποίησής του.
Στην περίπτωση αντιτίμου, η διαδικασία συνεχίζει μετά την πληρωμή του αντιτίμου.  
[bookmark: _Hlk41570013]Σε περίπτωση που το αίτημα συνιστά καταγγελία, διενεργείται άμεσα επικοινωνία με τη Νομική Υπηρεσία του πανεπιστημίου για λήψη καθοδήγησης και για την ανάθεση του χειρισμού της υπόθεσης και εφαρμόζεται η «Διαδικασία αντιμετώπισης καταγγελιών».
Εφόσον δεν συντρέχει κάποιος λόγος απόρριψης του αιτήματος και αυτό είναι πλήρες και τεκμηριωμένο, ο Υπεύθυνος Προστασίας Δεδομένων το αναθέτει σε αρμόδιο στέλεχος του Πανεπιστημίου προς υλοποίηση, τον Υπεύθυνο Υλοποίησης και ενημερώνει τον αιτούντα ότι το αίτημα βρίσκεται στο στάδιο της επεξεργασίας του. Ο Υπεύθυνος Προστασίας Δεδομένων ενημερώνει το έντυπο «Αίτημα Διαχείρισης Προσωπικών Δεδομένων» με την εξέλιξη της έγκρισης και έναρξης υλοποίησης. 
Αν το Πανεπιστήμιο αδυνατεί να ικανοποιήσει κάποιο αίτημα στο προβλεπόμενο διάστημα του ενός μήνα, ο Υπεύθυνος Προστασίας Δεδομένων σε συνεργασία με τον Υπεύθυνο Υλοποίησης του αιτήματος ενημερώνει γραπτώς (ηλεκτρονικά ή μέσω επίσημης αλληλογραφίας) και εντός του αρχικού μήνα από την υποβολή του αιτήματος τον αιτούντα, σχετικά με την καθυστέρηση ικανοποίησης του αιτήματος, τους λόγους που την προκαλούν και τον τελικό χρόνο υλοποίησης, ο οποίος δεν θα υπερβαίνει τους 3 μήνες από την υποβολή του αιτήματος. Σε περίπτωση που εκτιμάται πρόσθετη καθυστέρηση ενημερώνει άμεσα τη Σύγκλητο/σΥ για την κλιμάκωση των ενεργειών χειρισμού.
Σε κάθε περίπτωση που το αίτημα απορριφθεί, ο Υπεύθυνος Προστασίας Δεδομένων ενημερώνει με απάντηση του προς το υποκείμενο των δεδομένων για τους λόγους απόρριψης.
Ο Υπεύθυνος Προστασίας Δεδομένων ενημερώνει το έντυπο «Μητρώο Αιτημάτων και Καταγγελιών» για το αίτημα και τα στοιχεία λήψης και υλοποίησης ή απόρριψης. 
Φάση 3: 	Ο Υπεύθυνος Υλοποίησης μεριμνά για την έγκαιρη και αποτελεσματική υλοποίηση του αιτήματος, σε συνεργασία με τα εμπλεκόμενα μέρη εντός και εκτός του Πανεπιστημίου. 
Για την υλοποίηση του αιτήματος πρόσβαση στα δεδομένα – λήψη αντιγράφου διενεργούνται οι ακόλουθες ενέργειες:
Το φυσικό πρόσωπο μπορεί να αιτηθεί λήψη ενημέρωσης ή/ και πρόσβαση στα παρακάτω στοιχεία, καθώς και λήψη αντιγράφου των δεδομένων του:
· Επιβεβαίωση της επεξεργασίας των δεδομένων του από το Πανεπιστήμιο.
· Σκοποί επεξεργασίας για τους οποίους επεξεργάζεται τα δεδομένα το Πανεπιστήμιο.
· Κατηγορίες δεδομένων για τις οποίες πραγματοποιείται επεξεργασία από το Πανεπιστήμιο.
· Παραλήπτες στους οποίους έχουν διαβιβαστεί τα προσωπικά δεδομένα και ιδιαίτερα εάν υπάρχουν περιπτώσεις διαβίβασης σε τρίτες χώρες ή διεθνείς οργανισμούς και το πλαίσιο των εγγυήσεων για τη διαβίβαση αυτή. 
· Προβλεπόμενη χρονική διάρκεια αποθήκευσης, εφόσον είναι εφικτό, ή σε διαφορετική περίπτωση τα κριτήρια με τα οποία καθορίζεται η περίοδος αυτή. 
· Ύπαρξη του δικαιώματος αιτήματος διόρθωσης ή διαγραφής προσωπικών δεδομένων, ή περιορισμού της επεξεργασίας, ή εναντίωσης στην επεξεργασία.
· Ύπαρξη δικαιώματος υποβολής καταγγελίας στην εποπτική αρχή.
· Πληροφορίες σχετικά με τις πηγές λήψης των προσωπικών δεδομένων, σε περίπτωση που αυτά δεν έχουν συλλεχθεί απευθείας από το φυσικό πρόσωπο.
· Ύπαρξη διαδικασίας αυτοματοποιημένης λήψης αποφάσεων καθώς και ενημέρωση για τους κανόνες που εφαρμόζονται και τις επιπτώσεις τους για το φυσικό πρόσωπο.
· Κατάλληλες εγγυήσεις που εφαρμόζονται στις περιπτώσεις διαβίβασης δεδομένων σε τρίτη χώρα εκτός ΕΟΧ.
Ο Υπεύθυνος Υλοποίησης ελέγχει το έντυπο «Αρχείο Δραστηριοτήτων Επεξεργασίας» και προβαίνει στις απαιτούμενες ενέργειες με όλα τα εμπλεκόμενα μέρη για τη συλλογή των πληροφοριών ή/ και την παροχή πρόσβασης στα δεδομένα.
[bookmark: _Hlk4596086]Με την ολοκλήρωση υλοποίησης του αιτήματος, ο Υπεύθυνος Υλοποίησης ενημερώνει τον Υπεύθυνο Προστασίας Δεδομένων προκειμένου να συνταχθεί επίσημη απάντηση και να αποσταλεί στον αιτούντα (ηλεκτρονικά ή μέσω επίσημης αλληλογραφίας), συνοδευόμενη από τα σχετικά στοιχεία (δεδομένα, τεκμήρια υλοποίησης του αιτήματος), όπου απαιτούνται.
Σε κάθε περίπτωση, ο Υπεύθυνος Προστασίας Δεδομένων τηρεί τα απαραίτητα στοιχεία για την τεκμηρίωση της απάντησης του αιτήματος προς το φυσικό πρόσωπο εντός του προκαθορισμένου χρονικού διαστήματος.
Φάση 4: 	Ο Υπεύθυνος Προστασίας Δεδομένων σε ετήσια βάση εξάγει στατιστικά στοιχεία εξυπηρέτησης των αιτημάτων από το έντυπο «Μητρώο Αιτημάτων και Καταγγελιών» τα οποία περιλαμβάνουν:
· Αριθμό αιτημάτων ανά κατηγορία
· Αριθμό αιτημάτων που υλοποιήθηκαν
· Αριθμό αιτημάτων που εκκρεμούν
· Αριθμό αιτημάτων που απορρίφθηκαν
· Αριθμό αιτημάτων που είναι εκπρόθεσμα 
· Αριθμό αιτημάτων που απαιτήθηκε παράταση
Σε περίπτωση που κριθεί απαραίτητο, δρομολογούνται Διορθωτικές ή/ και Προληπτικές ενέργειες, όπως περιγράφονται στη «Διαδικασία συνεχούς παρακολούθησης και ενημέρωσης για νέες απαιτήσεις συμμόρφωσης, προσδοκίες και βέλτιστες πρακτικές», ενώ στο πλαίσιο της ανασκόπησης των Διαδικασιών και Πολιτικών Διασφάλισης των Προσωπικών Δεδομένων σύμφωνα με την ανωτέρω διαδικασία, ο Υπεύθυνος Προστασίας Δεδομένων παρουσιάζει τα αιτήματα που υποβλήθηκαν και το ιστορικό των ενεργειών για τη διαχείρισή τους.
Σημειώσεις
Σε περίπτωση που το Πανεπιστήμιο αξιολογήσει ότι τα αιτήματα αποτελούν μεγάλο όγκο για την αποκλειστική διαχείριση από τον Υπεύθυνο Προστασίας Δεδομένων, προβαίνει σε συνεργασία με τον Υπεύθυνο Προστασίας Δεδομένων σε εκπαίδευση του προσωπικού για την ορθή διαχείριση αιτημάτων, ώστε να διαχειρίζεται το προσωπικό αντίστοιχα αιτήματα βάσει της παραπάνω διαδικασίας και να ερωτάται ο Υπεύθυνος Προστασίας Δεδομένων μόνο σε συγκεκριμένες περιπτώσεις που κάθε φορά θα κρίνεται.
Σε κάθε περίπτωση λειτουργίας, θα πρέπει να τηρείται η τεκμηρίωση της απάντησης κάθε αιτήματος στο πλαίσιο της αρχής της λογοδοσίας. 

